TRC บวกเกือบ 3% รับปัจจัยบวกครม.ไฟเขียวสร้างท่อประปาเกาะสมุย 858 ลบ.
TRC บวกเกือบ 3% รับปัจจัยบวกครม.ไฟเขียวสร้างท่อประปาเกาะสมุย 858 ลบ. ล่าสุด ณ เวลา 16.15 น. อยู่ที่ 1.13 บาท บวก 0.03 บาท หรือ 2.73% สูงสุดที่ 1.15 บาท ต่ำสุดที่ 1.10 บาท ด้วยมูลค่าซื้อขาย 25.56 ล้านบาท
29 พ.ย. 2560

ผู้สื่อข่าวรายงานว่า ราคาหุ้นบริษัท ทีอาร์ซี คอนสตรัคชั่น จำกัด (มหาชน) หรือ TRC ล่าสุด ณ เวลา 16.15 น. อยู่ที่ 1.13 บาท บวก 0.03 บาท หรือ 2.73% สูงสุดที่ 1.15 บาท ต่ำสุดที่ 1.10 บาท ด้วยมูลค่าซื้อขาย 25.56 ล้านบาท ขณะที่ดัชนีตลาดหุ้นไทยโดยรวมบวก 0.13%

ทั้งนี้ ราคาหุ้น TRC ปรับตัวขึ้นคาดว่าเป็นผลมาจากได้รับปัจจัยบวกจากการที่ที่ประชุมคณะรัฐมนตรี (ครม.) เห็นชอบโครงการก่อสร้างระบบท่อส่งประปาลอดใต้ทะเลไปเกาะสมุย มูลค่าโครงการ 858 ล้านบาท
โดยที่ประชุมคณะรัฐมนตรี (ครม.) มีมติเห็นชอบโครงการก่อสร้างระบบท่อส่งประปาลอดใต้ทะเลไปเกาะสมุย จังหวัดสุราษฎร์ธานี ระยะทางประมาณ 5 กิโลเมตร มติครม.ดังกล่าวถือเป็นข่าวดีต่อหุ้นบริษัท ทีอาร์ซี คอนสตรัคชั่น จำกัด (มหาชน) หรือ TRC และบริษัท ไฮโดรเท็ค จำกัด (มหาชน) หรือ HYDRO มูลค่าโครงการ 858 ล้านบาท ระยะเวลางาน 540 วัน
ด้าน บล.เมย์แบงก์ กิมเอ็ง (ประเทสไทย) ระบุในบทวิเคราะห์ แนะนำ ถือ ให้ราคาเป้าหมาย 1.35 บาท โดยโครงการวางท่อส่งน้ำจากอ.ดอนสัก-ลอดทะเล-เกาะสมุย มีมูลค่าโครงการ 858 ล้านบาท โดยเป็นส่วนของบริษัทย่อย TRC 49% หรือ ประมาณ 420 ล้านบาท ซึ่งไม่มากนักเมื่อเทียบ Backlog 7.2 พันล้านบาท (ยังไม่รวมโครงการ APOT 3 หมื่นล้านบาท) งานท่อมีการแข่งขันรุนแรงกำไรต่ำยังกดดันผลประกอบการไม่เด่น